Държавен вестник, бр. 6, 2013 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  6
(2) Първостепенните разпоредители с 
бюджетни кредити внасят мотивирани пред­
ложения за извършване на корекции по реда 
на чл. 34, ал. 3 от Закона за устройството на 
държавния бюджет в срок 10 работни дни след 
изтичане на тримесечието, но не по-рано от 
30 юни 2013 г., а за четвърто тримесечие – не 
по-късно от 20 декември.
(3) Корекциите по реда на чл. 34 и 35 
от Закона за устройството на държавния 
бюджет по бюджетите на Министерския 
съвет, на министерствата и на държавните 
агенции – първостепенни разпоредители с 
бюджетни кредити, се извършват и по реда 
на § 55 от преходните и заключителните раз­
поредби на Закона за държавния бюджет на 
Република България за 2013 г.
(4) Корекции по реда на чл. 34 от Закона 
за устройството на държавния бюджет се из­
вършват само след утвърден разчет за капита­
ловите разходи по чл. 77, ал. 1 с изключение на 
корекциите, свързани с разходи по държавни 
инвестиционни заеми и за предотвратяване, 
овладяване и преодоляване на последиците 
от бедствия.
(5) След извършване на корекции по реда 
на чл. 34 и 35 от Закона за устройството на 
държавния бюджет в частта за капиталовите 
разходи първостепенните разпоредители с 
бюджетни кредити по чл. 6, ал. 1 от Закона 
за държавния бюджет на Република България 
за 2013 г. представят отразените промени на 
програмен продукт МФ „Инвеститор“.
Чл. 98. (1) Когато от средствата по чл. 59б 
от Закона за физическото възпитание и спорта 
подлежат на изплащане възнаграждения и 
доходи, за сметка на които се начисляват и 
удържат от Министерството на физическото 
възпитание и спорта задължителни осигу­
рителни вноски и данъци върху доходите 
на физическите лица, сумата на тези възна­
граждения и доходи заедно с припадащите се 
задължителни осигурителни вноски за сметка 
на министерството се прехвърля за изплащане 
и отчитане по бюджета на Министерството 
на физическото възпитание и спорта.
(2) Постъпилите по реда на ал. 1 суми по 
бюджета на Министерството на физическото 
възпитание и спорта се отчитат като други 
приходи и като разходи и трансфери за по­
ети осигурителни вноски и данъци съгласно 
Единната бюджетна класификация.
Чл. 99. (1) Министерският съвет, минис­
терствата, Държавна агенция „Държавен ре­
зерв и военновременни запаси“ и Държавна 
агенция „Национална сигурност“ в сроковете 
за представяне на тримесечните отчети за 
касовото изпълнение на бюджетите и извън­
бюджетните сметки и фондове представят в 
Министерството на финансите тримесечни 
финансови отчети за степента на изпълнение 
на утвърдените им политики и програми.
(2) Редът и формата за представяне на 
отчетите по ал. 1 се определят от министъра 
на финансите.
(3) Организациите по ал. 1 публикуват 
отчетите на интернет страниците си в срок 
10 дни от представянето им в Министерство­
то на финансите при спазване изискванията 
на Закона за защита на класифицираната 
информация.
Чл. 100. (1) Министърът на финансите с ука­
зания определя реда и начина за получаване, 
разходване и отчитане от бенефициентите на 
средствата на Националния фонд от Струк­
турните фондове на Европейския съюз и от 
Кохезионния фонд, включително на средствата 
за сметка на свързаното с тях национално 
съфинансиране и авансово финансиране от 
централния бюджет.
(2) С указанията по ал. 1 се определя и 
редът, по който се извършват плащанията 
от конкретния бенефициент – чрез отделен 
10-разреден код в системата от сметки и 
кодове в СЕБРА на Националния фонд или 
чрез други банкови сметки/кодове в СЕБРА.
(3) Когато бенефициенти са бюджетни пред­
приятия, с указанията по ал. 1 се уреждат и 
въпросите, свързани с касовото изпълнение 
на бюджета и на извънбюджетните сметки 
и фондове.
(4) В случаите по ал. 1, 2 и 3, както и за 
други програми на Европейския съюз, по 
които бенефициенти са бюджетни предпри­
ятия, министърът на финансите с указания 
може да определи за целите на отчетността, 
статистиката на публичните финанси и изгот­
вянето на консолидираната фискална програма 
тези операции и средства да се отчитат от 
бенефициентите – бюджетни предприятия, на 
касова и начислена основа по реда на извън­
бюджетните средства.
(5) При условията на ал. 4 и доколко­
то не е определено друго с указанията по 
ал. 1, за целите на чл. 45, ал. 2 от Закона 
за устройството на държавния бюджет и на 
чл. 42, ал. 1, т. 2 от Закона за общинските 
бюджети операциите и наличностите по ал. 4 
се третират и включват обособено в отчет­
ността на касова и начислена основа като 
отделни извънбюджетни сметки в системата 
на съответния първостепенен разпоредител 
с бюджетни кредити.
(6) При условията на ал. 4 и за целите на 
чл. 45, ал. 2 от Закона за устройството на 
държавния бюджет министърът на финансите 
може да определи по реда на ал. 2 операции­
те и наличностите на даден бенефициент на 
средства по ал. 1 да се включват в отчетността 
на касова и начислена основа на извънбю­
джетната сметка на Националния фонд към 
министъра на финансите.